Kongeriket Etruria

Kongeriket Etruria (italiensk Regno di Etruria) var en napoleonsk klientstat som omfattet det meste av Toscana, og eksisterte fra 1801 til 1807. Den tok navnet sitt etter Etruria, det gamle romerske navnet for etruskernes land i oldtiden.Davies, Norman (2012): Vanished Kingdoms: The History of Half-Forgotten Europe, Penguin, kapittel 10, «Etruria: French Snake in the Tuscan Grass, (1801-1814)».

 Historie 
Kongeriket ble opprettet gjennom traktaten i Aranjuez, som ble undertegnet 21. mars 1801.Schneid, Frederick, C. (2005): Napoleon's Conquest of Europe: The War of the Third Coalition, Greenwood Publishing Group, ISBN 0-275-98096-0, s. 220 Som ledd i en større avtale mellom Napoléon Bonapartes Frankrike og Spania, ble huset Bourbons Parma kompensert for tapet av sine territorier, som hadde vært okkupert av franske tropper siden 1796. Som gjenytelse for at Ferdinand av Parma gav avkall på sine krav, ble hans sønn Ludvig innsatt som konge av det nye kongeriket Etruria. For å få til dette måtte den habsburgske storhertugen av Toscana, Ferdinand III av Toscana, avsettes. Han ble kompensert med de sekulariserte landområdene til fyrsterkebispedømmet Salzburg. Opprinnelig hertugdømmet Toscana, Etruria hadde blitt gitt til bourbonerne i 1801 i personen til Karl IV av Spanias eldste datter og hennes italienske gemal.Esdaile, Charles (2003): The Peninsular War: A New History. Palgrave Macmillan, ISBN 978-1-4039-6231-7, s. 7

Utenfor traktaten i Aranjuez gikk Spania også i hemmelighet med på å avgi territoriet Louisiana (over 2 millioner km²) tilbake til Frankrike for å sikre kongeriktet Etruria som en spansk klientstat; Louisiana ble først avgitt av Frankrike til Spania i 1763 ved slutten av syvårskrigen. Louisiana ble tilbørlig overført til Frankrike den 15. oktober 1802 etter at traktaten i Aranjuez var signert. Napoléon solgte deretter Louisiana til USA den 20. desember 1803 for å kunne betale sine franske hærer under krigen den tredje koalisjonen.Sweeny, Alastair (2012): Fire Along the Frontier: Great Battles of the War of 1812, Dundurn, s. 43

Den første kongen, Ludvig, døde ung i 1803, og hans unge, mindreårig sønn, Karl Ludvig, etterfulgte ham som Ludvig II. Hans mor, Maria Louisa av Spania, styrte som regent. Da Etruria var i vanskeligheter med smugling og spionasje annekterte Napoléon kongeriket i 1807 og innlemmet det i Frankrike som tre forskjellige departementer; Arno, Méditerranée og Ombrone.

Ettersom Spanias eneste håp om en kompensasjon lå i Portugal, ble samarbeidet med den franske keiseren mer viktig. Kongen og hans mor ble lovet tronen på det nye kongeriket Nord-Lusitania, beliggende helt nord i Portugal, men denne planen ble aldri satt ut i livet på grunn av et brudd mellom Napoleon og de spanske bourbonerne i 1808. Etter Napoléons nederlag i 1814 ble storhertugdømmet Toscana gjenopprettet og habsburgerne gjeninnsatt. I 1815 ble hertugdømmet Lucca banket ut av Toscana og avstått til huset Bourbon-Parma som en midlertidig kompensasjon, inntil de i 1847 kunne gjeninnsettes som hertuger i hertugdømmet Parma.

 Referanser 

Kategori:Historiske stater på Den appenniniske halvøy
Kategori:Franske klientstater under Napoleon
Kategori:Toscana
Kategori:Stater og territorier etablert i 1801
Kategori:Stater og territorier opphørt i 1807